‘दिव्यांग बच्चों को प्यार और विशेष देखभाल की जरूरत’
सीएम की 165 घोषणाओं में से 51 पर कार्य जारी: डीसी
डीसीमंदीप सिंह बराड़ ने कहा कि परिवार और स्कूल में बच्चों को प्यार और दुलार की हमेशा अपेक्षा रहती है, लेकिन दिव्यांग बच्चों को प्यार के साथ-साथ विशेष देखभाल और सुरक्षा की भी आवश्यकता होती है, जिसका दायित्व पूरे समाज पर है।
डीसी शुक्रवार को नीलोखेड़ी में भारतीय पुनर्वास परिषद एवं तपन पुनर्वास संस्थान द्वारा आयोजित तीन दिवसीय रिहैब-मीट के शुभारंभ अवसर पर बतौर मुख्यातिथि बोल रहे थे। उन्होंने ग्रामीण क्षेत्र में दिव्यांगों की सामाजिक सुरक्षा से संबंधित जानकारी उन तक पहुंचाने के लिए जस्टिस ऑन व्हील्स मोबाइल सेवा का शुभारंभ भी किया। इस मौके पर उन्होंने दिव्यांग हेल्प लाइन नंबर 99920-13355 की भी शुरुआत की।
डीसी ने कहा कि आधुनिक समय में परिवार और शिक्षण संस्थान बच्चों को भौतिक सुविधाएं उपलब्ध करवाने के लिए प्रयास कर रहे हैं, लेकिन इन सुविधाओं से ज्यादा बच्चों को विनम्रता और विशेष देखभाल की आवश्यकता होती है, फिर चाहे उनकी यह जरूरत किसी छायादार वृक्ष के नीचे पढ़ा रहे अध्यापक के द्वारा ही क्यों पूरी हो। उन्होंने कहा कि सरकार द्वारा भी बच्चों के उत्थान और विकास के लिए अनेक कार्यक्रम चलाए गए हैं तथा विशेष सहायता आवश्यकता वाले बच्चों के लिए भी समाज कल्याण विभाग द्वारा अनेक सहायतार्थ योजनाएं चलाई गई हैं, जिनका उन्हें सीधा लाभ मिल रहा है।
कानूनी अधिकारों की
देते हैं जानकारी
इसमौके पर तपन पुनर्वास संस्थान की निदेशिका डाॅ. सुजाता ने बताया कि भारतीय पुनर्वास परिषद द्वारा स्वीकृति प्राप्त अनेक कार्यक्रमों को संस्था द्वारा सफलतापूर्वक चलाया जा रहा है तथा हर वर्ष तीन संगोष्ठियों का आयोजन किया जाता है, जिसमें दिव्यांगों के लिए सुरक्षा और कानूनी अधिकारों से संबंधित जानकारियां उन लोगों तक पहुंचाई जाती है, जो किसी किसी रूप में दिव्यांगों के पुनर्वास से जुड़े हैं। इस अवसर पर डाॅ. सुषमा शर्मा, विजय नागपाल, अनिल गुप्ता, त्रिलोक खन्ना, अनिता नागपाल, डाॅ. तिजेंद्र सिंह, हरभजन सिंह, वेदपाल शर्मा सहित अन्य मौजूद रहे।
नीलेखेड़ी. भारतीयपुनर्वास परिषद एवं तपन पुनर्वास संस्थान द्वारा आयोजित प्रदर्शनी का अवलोकन करते डीसी बराड़ अन्य।
डीएफओ को कारण बताओ नोटिस
डीसीने स्पष्ट किया कि मुख्यमंत्री की घोषणाओं पर प्राथमिकता से कार्य करते हुए अधिकारी विकास कार्यों में तेजी लाएं। उन्होंने कहा कि मुख्यमंत्री की घोषणाओं से संबंधित कार्यों लापरवाही बरतने वाले अधिकारियों के खिलाफ प्रशासनिक कार्रवाई अमल में लाई जाएगी। डीसी ने बैठक में बिना सूचना के अनुपस्थित रहने के दृष्टिगत डीएफओ को कारण बताओ नोटिस भेजने के लिए सीटीएम को निर्देश दिए।
उन्होंने कहा कि जिन घोषणाओं पर काम शुरू हो चुका है उनकी स्टेटस रिपोर्ट जमा करवाएं, ताकि उन्हें इन-प्रोग्रेस की श्रेणी में लाया जा सके। बैठक में काछवा में सीवरेज सिस्टम बिछाने कार्य के बारे उपायुक्त के पूछने पर कार्यकारी अभियंता जनस्वास्थ्य विभाग ने बताया कि मुख्यालय से स्वीकृति मिलने वाली है, तुरंत कार्य शुरू करवा दिया जाएगा। इस दौरान डीसी ने कहा कि विकास कार्यों को प्राथमिकता से पूरा कराया जाए। इसमें किसी भी प्रकार की लापरवाही बरती जाए।
डी-प्लान के तहत आया पैसा हो खर्च
डीसीने अधिकारियों को कहा कि वे मनरेगा के तहत काम करवाने को प्राथमिकता दें। डी-प्लान के तहत आया पैसा विकास कार्यों के लिए हर हालत में खर्च होना चाहिए। उन्होंने स्पष्ट किया कि विकास कार्यों की गति में तेजी लाएं। इस अवसर पर एडीसी डॉ. प्रियंका सोनी, डॉ. आदित्य दहिया, एसडीएम योगेश कुमार, एसडीएम इंद्री अश्विनी मलिक, एसडीएम असंध सुशील मलिक, एमडी शुगरमिल वर्षा खांगवाल, आरटीए प्रद्युम्न सिंह, सीटीएम सुधांशु गौतम, डीडीपीओ कुलभूषण बंसल सहित अन्य लोग उपस्थित रहे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva